laion/Wikipedia-Exotic huggingface dataset:
Gettin' Smile

Gettin' Smile הוא אלבום הבכורה של להקת הרוק הבריטית סמייל, אשר יצא לאור ב-23 בספטמבר 1982 ביפן בלבד, שתים-עשרה שנים לאחר פירוק הלהקה. האלבום מכיל שישה שירים שהוקלטו על ידי הבסיסט טים סטאפל, הגיטריסט בריאן מיי והמתופף רוג'ר טיילור לפני שהשניים האחרונים זכו לתהילה כחברי להקת קווין המצליחה. האלבום מכיל את השירים "Earth" ו-"Step on Me" שיצאו לאור כסינגלים ואת השיר "Doin' Alright" שנכלל ב-Queen, אלבום הבכורה של קווין משנת 1973. טים סטאפל - בס, זמרה בריאן מיי - גיטרה, קולות רקע רוג'ר טיילור - תופים, קולות רקע מידע על האלבום Gettin' Smile באתר MusicBrainz האלבום Gettin' Smile באתר Discogs Smile – Gettin' Smile (1982, Vinyl), Discogs (באנגלית)
ויקטור מלניק

ויקטור מלניק (15 באוגוסט 1929 – 12 בדצמבר 2022) היה חסיד אומות העולם, בנה של אלכסנדרה מלניק. מלניק גדל בכפר מיכאמפול באוקראינה, בן לאלכסנדרה ודימיטרי מלניק ואח לטאיסיה (טאיסה), גלינה ולולה. במהלך הטיהורים הגדולים בשנות ה-30 גורש דימיטרי לסיביר ולא שב. אלכסנדרה נאלצה לגדל ולפרנס את ארבעת ילדיה. ביוני 1941 נכבש האזור בידי הורמאכט במסגרת מבצע ברברוסה. בדצמבר 1941, שמעה אלכסנדרה מסוניה בֶּרשְטיין (חברתה של הבת טאיסה), על חיסול אחד משני הגטאות בחמלניצקי עם כל תושביו היהודים. אלכסנדרה נכנסה ביוזמתה לגטו, אל פאינה ברשטיין (אמה של סוניה), והזמינה אותה לחסות אצלה. בשלב זה עזר לאימו להבריח את שתי היהודיות לביתם. השתיים שהו בבית משפחת מלניק במשך כ-11 חודשים שבמהלכם הן יצאו החוצה רק בחשכה. על מנת לתמוך במשפחתה ויהודיות החוסות, החלה אלכסנדרה לייצר ולתקן בגדים. בתחילת 1942 משפחת מלניק החלה לארח משפחה יהודית נוספת. לקראת סוף 1942 הצליחו משפחת מלניק להבריח את משפחת היהודים ולסדר עבורם עבודה במחוז. משפחה יהודית זו שרדה את המלחמה בסופו של דבר. בתום המלחמה גויס לצבא ושירת במונוגוליה במשך שלוש שנים. ב-1957 נשא לאישה את פאינה היהודייה, ולמחייתו עבד כנהג. ב-13 ביולי 1994 הכיר יד ושם באלכסנדרה מלניק ובילדיה טאיסיה חרצ'נקו וּויקטור מלניק כחסידי אומות העולם. באותה השנה עלו ויקטור ופאינה מלניק לישראל והתגוררו בחיפה ובמגדל העמק. מלניק נפטר ב-12 בדצמבר 2022 בגיל 93. בפטירתו היה מלניק אחד משני חסידי אומות העולם היחידים שחיו בישראל. הוא הובא למנוחות בבית העלמין האזרחי במגדל העמק. מלניק הותיר אחריו שלושה ילדים וחמישה נכדים. הדף של מלניק באתר יד ושם מגדל העמק: כבוד לחסיד אומות עולם המתגורר בעיר, באתר עמקניוז – חדשות העמק, ‏5 ביוני 2021 ישראל מושקוביץ, "בחר להיות עמוד האש": הלך לעולמו אחד מאחרוני חסידי אומות העולם החיים בארץ, באתר ynet, 13 בדצמבר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ויקטור מלניק".
הדיוויזיה ה-58 (האימפריה הגרמנית)

הדיוויזיה ה-58 (הסקסונית ה-5) (בגרמנית: 58. Infanterie-Division (5. Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-6 במרץ 1915, ואורגנה במהלך החודשיים הבאים. היא הייתה חלק מגל של דיוויזיות חי"ר חדשות שהוקמו באביב 1915, ובמקור הוקמה מכוחות ממלכת סקסוניה וממלכת וירטמברג, אך הפכה לדיוויזיה סקסונית מלאה ב-1916. הדיוויזיה לחמה בתחילה בחזית המערבית, והשתתפה בקרב ארטואה השני. ביולי 1915, היא הועברה לחזית המזרחית והשתתפה במתקפת גורליצה-טרנוב. באוקטובר 1915 היא חזרה לחזית המערבית ונכנסה לתעלות בלורן. בשנת 1916, היא נלחמה בקרב ורדן ובקרב הסום. בשנת 1917, היא נלחמה בקרב השני על האן, שנקרא גם הקרב השלישי על שמפאן. בסוף אפריל 1917 חזרה הדיוויזיה לחזית המזרחית, שם היא נשארה עד אוקטובר. לאחר שחזרה לחזית המערבית, היא השתתפה בשלבים המאוחרים של קרב פשנדל, שנקרא גם קרב איפר השלישי. הדיוויזיה נשארה באזור פלנדריה עד אוגוסט 1918, אז הועברה לאזור הסום, נלחמה במונשי-בופום ולאחר מכן התנגדה למתקפה של מדינות ההסכמה בין קמברה לסן-קנטן. הדיוויזיה פורקה ב-1919 במהלך פירוז הצבא הגרמני לאחר מלחמת העולם הראשונה. המודיעין של מדינות ההסכמה דירג את הדיוויזיה כדיוויזיה מדרג שני. גנרל-לויטננט גאורג פון גרסדורף (5 במרץ 1915 – 14 באפריל 1917) גנרל-מיור וולדמר ויצטום פון אקשטדט (15 באפריל 1917 – ינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 58. Infanterie-Division (Chronik 1915/1918) Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 521-524.
ג'ורג' פנדלטון

ג'ורג' האנט פנדלטון (באנגלית: George Hunt Pendleton;‏ 19 ביולי 1825 – 24 בנובמבר 1889) היה פוליטיקאי ועורך דין אמריקאי שייצג את מדינת אוהיו בסנאט ובבית הנבחרים של ארצות הברית. התמודד על המועמדות הדמוקרטית לתפקיד סגן נשיא ארצות הברית לקראת הבחירות ב-1864, אך נכשל. לאחר שסיים את לימודיו באוניברסיטת סינסינטי ובאוניברסיטת היידלברג החל לעסוק בעריכת דין בסינסינטי, עיר הולדתו. הוא היה חתנו של פרנסיס סקוט קי, מחבר המנון ארצות הברית. לאחר שכיהן בסנאט של אוהיו (אנ') נבחר פנדלטון לבית הנבחרים של ארצות הברית. לאחר סיום מלחמת האזרחים האמריקנית התנגד לתיקון ה-13 לחוקת ארצות הברית. פנדלטון נחשב למועמד הדמוקרטי המוביל לנשיאות לקראת הבחירות ב-1868, אך הובס על ידי הורשיו סימור. לאחר שפנדלטון הפסיד בבחירות לתפקיד מושל אוהיו ב-1869, לקח פסק זמן מהפוליטיקה. פנדלטון זכה בבחירות לסנאט של ארצות הברית ב-1879 וכיהן בו קדנציה אחת. לאחר רצח ג'יימס גרפילד ניסח ועזר להעביר את חוק הרפורמה בשירות הציבורי (אנ') משנת 1883. בעקבות זאת איבד את תמיכתו באוהיו והוא לא התמודד לכהונה שנייה בסנאט. לאחר מכן מינה אותו הנשיא גרובר קליבלנד לשגריר בקיסרות הגרמנית. הוא כיהן בתפקיד זה עד 1889 ומת מאוחר יותר באותה השנה. מדיה וקבצים בנושא ג'ורג' פנדלטון בוויקישיתוף ג'ורג' פנדלטון, באתר "Find a Grave" (באנגלית) ג'ורג' פנדלטון, באתר המדריך הביוגרפי של הקונגרס של ארצות הברית (באנגלית)
מעלה עלי

מעלה עלי (למפת צפון הנגב מוגדלת)   מעלה עלי (למפת צפון הנגב רגילה)   מעלה עלי (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעלה עלי (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מעלה עלי מעלה עֵלי הוא שביל תלול למדי העולה מקרקעית המכתש הקטן אל מצפה המכתש, שמעל פינתו הדרומית-מערבית של המכתש. המעלה מטפס בתוואי תלול ולעיתים מצוקי, בחלקו התחתון על קירות אבן חול צבעונית מתקופת הקרטיקון התחתון, ובחלקו העליון על מצוקי גיר מגיל הקנומן. מראש המעלה יש תצפית נוף יפה ביותר על המכתש הקטן ופרצת הניקוז הצרה שלו ("שער אשמדאי"), וכן על חלק מן הערבה הצפונית, מלחת סדום והרי אדום ומואב. אל ראש המעלה מגיעה דרך עפר מכיוון כביש מעלה עקרבים, ואל תחתיתו מגיע שביל מסומן שראשיתו בפתח המכתש. המעלה נקבע כחלק משביל ישראל. מעלה עלי נקרא על שמו של עלי בן צבי, שנפצע במהלך סיור של הפלמ"ח במכתש וחבריו סחבו אותו במעלה. לימים נהרג עלי בקרב בית קשת במלחמת השחרור והמעלה נקרא על שמו. מעלה עלי מכונה גם "מעלה הגאולוגים". כינוי זה ניתן לו בשנות ה-50 של המאה ה-20, כאשר בוצע לאורכו מיפוי השכבות הגאולוגיות של המכתש. מסלול טיול במעלה עלי באתר מדרשת ביחד ירוחם מסלול טיול במכתש הקטן ובמעלה עלי באתר טיולי מנחם מרקוס, מדריך ישראל החדש, כרך 14 – הנגב הצפוני, הוצאת משרד הביטחון - ההוצאה לאור וכתר הוצאה לאור, 2001, עמ' 135 מקטע 37 בשביל ישראל העובר במעלה עלי מתוך אתר החברה להגנת הטבע
חואניטו (1976)

חואן גוטיירס מורנו (בספרדית: Juan Gutiérrez Moreno; נולד ב-23 ביולי 1976), הידוע בכינוי חואניטו (בספרדית: Juanito), הוא כדורגלן עבר ספרדי ששיחק בעמדת הבלם. חואניטו התחיל את הקריירה שלו בקבוצת הנוער קדיס, עיר הולדתו. בגיל 19 הצטרף לקבוצת המילואים ויש לו גם הופעה אחת בקבוצה הבוגרת. בשנת 1997 הצטרף לריאל בטיס ב' בה שיחק שלוש שנים. בקיץ 2000 הושאל לרקראטיבו ולבה מהליגה השנייה עד לסיום העונה. בקיץ 2001 חזר לבטיס והצטרף לקבוצה הבוגרת. ב-23 בספטמבר ערך את הופעת הבכורה שלו בקבוצה בניצחון 0-2 נגד ריאל ואיאדוליד. ב-13 בינואר 2002 הבקיע את שער הבכורה שלו בקבוצה בתיקו 1-1 נגד מאלגה. שבועיים לאחר מכן הבקיע בתיקו 1-1 נגד ריאל מדריד. חואינטו היה שותף לעונת השיא של המועדון אחרי שנים רבות בהן רשמה זכייה בגביע המלך הספרדי ובמקביל סיימה את הליגה במקום הרביעי שהובילה להשתתפות בליגת האלופות לראשונה בתולדותיה. במשחק הבכורה של המועדון במפעל בו הפסידה 2-1 לליברפול שימש כקפטן. בקיץ 2009 עבר לאתלטיקו מדריד בהעברה חופשית אחרי שעונה קודם לכן בטיס ירדה לליגה השנייה. ב-4 באפריל 2010 כבש את שערו הראשון בקבוצה בניצחון 0-3 נגד דפורטיבו לה קורוניה. בקיץ 2011 חתם בריאל ואיאדוליד מהליגה השנייה. בסיום העונה פרש מכדורגל. ב-21 באוגוסט 2002 ערך את הופעת הבכורה שלו בנבחרת ספרד נגד הונגריה. ב-1 במרץ 2006 הבקיע את השער הראשון שלו בנבחרת בניצחון 2-3 נגד חוף השנהב. חואניטו השתתף עם הנבחרת ביורו 2004, מונדיאל 2006 ויורו 2008 בו זכתה ספרד. ריאל בטיס גביע המלך הספרדי: 2004/2005 אתלטיקו מדריד הליגה האירופית: 2009/2010 נבחרת ספרד אליפות אירופה בכדורגל: 2008 מדיה וקבצים בנושא חואניטו בוויקישיתוף חואניטו, באתר Transfermarkt חואניטו, באתר Fussballdaten.de (בגרמנית) חואניטו, באתר Soccerway חואניטו, באתר BDFutbol חואניטו, באתר WorldFootball.net חואניטו, באתר National Football Teams חואניטו, באתר FootballDatabase.eu פרופיל המאמן, באתר Transfermarkt
רוברטו פרננדס (1999)

רוברטו קרלוס פרננדס טורו (בספרדית: Roberto Carlos Fernández Toro; נולד ב-12 ביולי 1999) הוא כדורגלן בוליביאני המשחק בעמדת הקשר באקרון טוליאטי. פרננדס התחיל את הקריירה שלו בדפורטיבו בלומינג. ב-26 במרץ 2018 ערך את הופעת הבכורה שלו בקבוצה הבוגרת במשחק הליגה נגד ד'ה סטרונגסט. ב-11 במרץ 2019 הבקיע את שער הבכורה שלו בקבוצה נגד אותה יריבה. בקיץ 2019 חתם בקולטרול לאונסה מהליגה הספרדית השלישית בכדורגל. בקיץ 2020 פרננדס חזר לבוליביה וחתם בקלוב בוליבר. ב-13 בפברואר ערך את הופעת הבכורה שלו בקבוצה וכעבור 4 ימים הבקיע את שער הבכורה שלו בקבוצה במשחק נגד קבוצת נעוריו, דפורטיבו בלומינג. ב-8 ביולי 2023 הושאל לבלטיקה קלינינגרד מליגת העל הרוסית עד לסיום העונה. סיום העונה חזר לבוליבר. בצעירותו, פרננדס שיחק בנבחרת הנוער של בוליביה. ב-26 במרץ 2019 ערך את הופעת הבכורה שלו בנבחרת הבוגרת במשחק ידידות נגד יפן. ב-14 באוקטובר 2021 הבקיע את שער הבכורה שלו בנבחרת במשחק נגד פרגוואי במסגרת מוקדמות מונדיאל 2022. פרננדס השתתף שלוש פעמים עם הנבחרת בקופה אמריקה. רוברטו פרננדס, באתר Transfermarkt רוברטו פרננדס, באתר Soccerway רוברטו פרננדס, באתר National Football Teams רוברטו פרננדס, באתר FootballDatabase.eu
אלכסנדר פראס

אלכסנדר פראס (בגרמנית: Alexander Prass; נולד ב-26 במאי 2001 בהלמונשודט שבאוסטריה) הוא כדורגלן אוסטרי המשחק בהופנהיים ובנבחרת אוסטריה בעמדות המגן השמאלי והקשר המרכזי. פראס החל את הקריירה בגיל 8 בל.א.ס.ק. לינץ, ובהמשך עבר לקבוצת הנוער של רד בול זלצבורג. בשנת 2019 החל פראס את קריירת הבוגרים, בקבוצת המילואים של רד בול זלצבורג, פ.צ. ליפרינג, ששיחקה בליגה האוסטרית השנייה. בעונת 2019/20 הפך פראס לשחקן משמעותי בליפרינג, והבקיע שישה שערי ליגה. פראס חזר על הישג זה גם בעונה העוקבת, 2020/21. בקיץ 2021 עבר פראס לשטורם גראץ מהבונדסליגה האוסטרית, ועד מהרה הפך לשחקן הרכב קבוע. בשתי עונותיו הראשונות בקבוצה, פראס ושטורם גראץ סיימו במקום השני בליגה והודחו בשלב הבתים במפעל הליגה האירופית. בעונת 2022/23 פראס הבקיע שלושה שערי ליגה, וזכה עם הקבוצה בגביע האוסטרי, לאחר ניצחון 2-0 על ראפיד וינה בגמר. בעונת 2023/24 פראס הבקיע שבעה שערי ליגה, וסייע לקבוצה לזכות בדאבל מקומי, עם אליפות בליגה, וניצחון בגמר הגביע האוסטרי על ראפיד וינה בפעם השנייה ברציפות, והפעם בתוצאה 2-1. בקיץ 2024 חתם פראס בהופנהיים מהבונדסליגה הגרמנית. פראס שיחק בנבחרות הצעירות של אוסטריה, ובנובמבר 2022 ערך את הבכורה במדי הנבחרת הבוגרת במשחק מול אנדורה. פראס זומן לסגל האוסטרי ליורו 2024, בו הציגה אוסטריה יכולת טובה והודחה בשמינית הגמר מול טורקיה. פראס שיחק בכל ארבעת המשחקים של אוסטריה. בשלושה מהם נכנס כמחליף, ופתח בהרכב בניצחון 3-2 על הולנד בשלב הבתים. עם שטורם גראץ: אליפות הבונדסליגה האוסטרית: 2023/24 הגביע האוסטרי: 2022/23, 2023/24 מדיה וקבצים בנושא אלכסנדר פראס בוויקישיתוף אלכסנדר פראס, באתר Transfermarkt אלכסנדר פראס, באתר Soccerway אלכסנדר פראס, באתר WorldFootball.net אלכסנדר פראס, באתר FootballDatabase.eu
Until Dawn (סרט)

Until Dawn (בתרגום מילולי לעברית: עד השחר) הוא סרט אימה אמריקאי המבוים על ידי דייוויד פ. סנדברג על פי תסריט מאת גארי דאוברמן שנכתב על בסיס משחק הווידאו באותו השם שפותח על ידי חברת הפיתוח "Supermassive Games" והופץ לשוק על ידי "Sony Computer Entertainment" בשנת 2015 . בסרט מככבים אלה רובין, מייקל צ'ימינו, ג'י-יונג יו ואודסה א'זיון בתפקידים הראשיים. אלה רובין מייקל צ'ימינו ג'י-יונג יו אודסה א'זיון מאיה מיטשל בלמונט קמלי פיטר סטורמר – ד"ר אלן ג'יי היל, פסיכיאטר. בינואר 2024, הוכרז לראשונה על פיתוחו של עיבוד לייב-אקשן שיתבסס על משחק הווידאו "Until Dawn" על ידי חברות ההפקה "Screen Gems" ו-"PlayStation Productions", אותו יביים הבמאי דייוויד פ. סנדברג ביים וכי על כתיבת התסריט יופקד גארי דאוברמן, על בסיס על טיוטה קודמת של בלייר באטלר. במעמד ההכרזה, תואר הסרט הוא כמכתב אהבה בדירוג R לסוגת סרטי האימה. ביוני 2024, נמסר על ליהוקם של אלה רובין, מייקל צ'ימינו, ג'י-יונג יו ואודסה א'זיון לצוות השחקנים הראשי, אם כי טרם פורסמו שמות הדמויות אותם יגלמו. באוגוסט 2024, נמסר על ליהוקם של מאיה מיטשל, בלמונט קמלי ופיטר סטורמר לצוות השחקנים; ונמסר כי סטורמר ישוב לגלם את דמותו של ד"ר אלן ג'יי היל, אותו גילם במקור במשחק הווידאו. צילומי הסרט החלו ב-5 באוגוסט 2024, ועליהם הופקד צלם הקולנוע מקסים אלכסנדר. מדיה וקבצים בנושא Until Dawn בוויקישיתוף "Until Dawn", במסד הנתונים הקולנועיים IMDb (באנגלית) Kit, Borys (January 17, 2024). "'Until Dawn' Video Game Movie in the Works From David F. Sandberg, Gary Dauberman (Exclusive)". The Hollywood Reporter. Archived from the original on January 17, 2024. Retrieved August 5, 2024. Kroll, Justin (June 14, 2024). "'Until Dawn' Movie At Screen Gems And Playstation Studios Sets Ella Rubin, Michael Cimino, Ji-young Yoo And Odessa A'Zion To Star". Deadline Hollywood. Archived from the original on June 14, 2024. Retrieved August 5, 2024. Kit, Borys (August 1, 2024). "'Until Dawn' Video Game Adaptation Adds Maia Mitchell, Belmont Cameli and Peter Stormare (Exclusive)". The Hollywood Reporter. Retrieved August 5, 2024. Squires, John (August 2, 2024). "'Until Dawn' Movie Cast Adds Peter Stormare and More". Bloody Disgusting. Archived from the original on August 2, 2024. Retrieved August 5, 2024. Qizilbash, Asad [@aqizil] (August 5, 2024). "And so it begins. @CarterSwan @SonyPictures @PlayStation @Sony" (Tweet). Retrieved August 5, 2024 – via Twitter.
מוחמד אסמאעיל דרוויש

מוחמד אסמאעיל דרוויש (בערבית: محمد اسماعيل درويش. בתעתוק לעברית: מחמד אסמאעיל דרויש. מכונה: אבו עומר חסן) הוא חבר הלשכה המדינית של חמאס וראש מועצת השורא של חמאס. מוחמד איסמאעיל הוא בן לאב ממחנות הפליטים הפלסטיניים בלבנון ומתגורר בקטאר. הוא סלל אל דרכו בחמאס, כשהוא אינו מופיע בתקשורת וכמעט ואינו מוכר. עם השנים הוא עסק ובנה את האימפריה הכלכלית של הארגון ובכלל זה עסק גם בהעברות כספים מאיראן לחמאס וכן בהשקעות ברחבי העולם. סמוך לפרוץ מלחמת חרבות ברזל החליף מוחמד אסמאעיל את אוסאמה מזיני כראש מועצת השורא של חמאס, לאחר שמזיני נהרג בידי ישראל ברצועת עזה. N12 - חמאס בוחר באישיות בלתי מוכרת כמחליפו של הנייה, באתר N12, ‏2024-08-05 "اختيار محمد إسماعيل درويش خلفاً لـ هنية".. مصادر تكشف, alarabiya, ‏6 אוגוסט 2024 עינב חלבי, הוואקום בראשות חמאס: "איש צללים" יחליף את הנייה עד הבחירות?, באתר ynet, 6 באוגוסט 2024 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רומל (פירושונים)

האם התכוונתם ל... ארווין רומל – גנרל בוורמאכט, צבאה של גרמניה הנאצית יוליוש רומל – קצין פולני, מראשי הצבא הפולני במלחמת העולם השנייה מנפרד רומל – פוליטיקאי גרמני מטעם מפלגת האיחוד הנוצרי-דמוקרטי (CDU), ראש עיריית שטוטגרט מ-1974 עד 1996. בנו של ארווין רומל
אלכסנדר חינצ'ין

אלכסנדר חינצ'ין (ברוסית: Александр Яковлевич Хинчин‏; 19 ביולי 1894 - 18 בנובמבר 1959) היה מתמטיקאי סובייטי ממוצא יהודי. הוא היה מומחה בתחום חשבון אינפיניטסימלי ותורת ההסתברות. אלכסנדר חינצ'ין נולד בשנת 1894 בכפר קונדרובו, מחוז קלוגה למשפחה יהודית. אביו יעקב נולד באזור ויניצה עבד במפעל מקומי לייצור נייר כמהנדס. בהמשך הוא עבר למוסקבה וקודם לדרגת פרופסור, מומחה לטכנולוגיה עיבוד עץ ונייר. בילדותו חינצ'ין עסק בכתיבת שירים ובשנים 1908–1914 יצאו לאור מספר אוספי שירים שכתב. בשנת 1911 חינצ'ין החל ללמוד מתמטיקה באוניברסיטת מוסקבה והיה בין תלמידיו הראשונים של ניקולאי לוזין. הוא סיים את התואר בשנת 1916 והחל ללמד באיוואנובו. בשנת 1922 הוא חזר למוסקבה והחל לעבוד באוניברסיטה. בשנת 1927 הוא קיבל דרגת פרופסור. בשנת 1935 הוא קיבל תואר מקביל לסיום פוסט-דוקטורט ללא ביצוע עבודה ספציפית. בשנת 1939 חינצ'ין התקבל כחבר בהתכתבות לאקדמיה למדעים של ברית המועצות. בשנים 1943–1959 חינצ'ין היה ראש קתדרה באוניברסיטת מוסקבה. על פעילותו לחינצ'ין הוענקו מספר עיטורים ופרס ברית המועצות בשנת 1941. עבודות הראשונות של חינצ'ין היו בתחום חשבון אינפיניטסימלי ואנליזה ממשית. בהמשך הוא עבר לתורת ההסתברות ותורת המספרים. היו לו הישגים בחקר משפט הגבול המרכזי. ביחד עם אנדריי קולמוגורוב נוא חקר תהליך סטוכסטי. חינצ'ין כתב 4 ספרים בתחום תורת ההסתברות, 3 ספרים בפיזיקה סטטיסטית ו-2 ספרים בתורת המספרים. חינצ'ין נפטר בשנת 1959 במוסקבה ונטמן בבית העלמין דונסקויה החדש. ביוגרפיה ותיאור הישגיו (ברוסית) אלכסנדר חינצ'ין, באתר פרויקט הגנאלוגיה במתמטיקה אלכסנדר חינצ'ין, באתר MacTutor (באנגלית)
רז וברווז

רז וברווז (באנגלית: Sarah & Duck, "שרה וברווז") היא סדרת טלוויזיה מונפשת בריטית לילדים שנוצרה על ידי שרה גומס האריס. הסדרה שודרה בבריטניה בשנת 2013 ב-CBeebies. בישראל הסדרה שודרה באותה שנה בערוץ לולי. הסדרה בת 3 עונות ו-120 פרקים באורך 5 דקות כל אחד. רז היא ילדה בת 7 בעלת ברווז הגרה בכפר, בכל פרק הם יחקרו את סביבתם ויצאו להרפתקאות. רז (Sarah): ילדה בת 7, הדמות המרכזית בתוכנית. ברווז (Duck): ברווז מזן ברכייה זכר, חיית המחמד של רז. גברת צעיף (Scarf Lady): אישה קשישה, שכחנית. ג'ון (John): ילד ממוצא יפני, בעל בית עץ. פלמינגו (Flamingo): פלמינגו ורוד, חיית המחמד של ג'ון. הבצלים (The Shallots): חבורה של ארבעה בצלים ספיים, אף על פי שהם פקעות ופקעות לא זזות הם יכולים לזוז. הדיבוב העברי הופק על ידי אפרת אולמן ויורם שרתוק ובוים על ידי גבריאלה לואיס. אתר האינטרנט הרשמי של רז וברווז (באנגלית) רז וברווז, ברשת החברתית פייסבוק רז וברווז, ברשת החברתית אקס (טוויטר) רז וברווז, ברשת החברתית אינסטגרם רז וברווז, סרטונים בערוץ היוטיוב "רז וברווז", במסד הנתונים הקולנועיים IMDb (באנגלית) "רז וברווז", במסד הנתונים הקולנועיים KinoPoisk (ברוסית) רז וברווז, במיזם "אישים" לתיעוד היצירה הישראלית
Trouble in Paradise

Trouble in Paradise (בעברית: צרות בגן עדן) הוא אלבום האולפן השני של הזמרת האמריקאית קלואי. האלבום יצא לאור ב-9 באוגוסט 2024, בהוצאת חברות התקליטים פארקווד אנטרטיינמנט וקולומביה רקורדס. קלואי הוציאה את אלבום הבכורה שלה, In Pieces, ב-31 במרץ 2023, היא יצאה לסיבוב ההופעות הבכורה שלה, "In Pieces Tour" לקידום האלבום. קלואי הכריזה על שם האלבום במהלך הופעתה בקואצ'לה ב-19 באפריל 2024. לאחר מספר חודשים אושר שהאלבום יכיל שיר עם אחותה של קלואי, האלי הנקרא "Want Me". קלואי תיארה את האלבום כ"זריקת קיץ" ו"חגיגת ההתבגרות של להיות אישה וליהנות, לא לקחת את החיים יותר מדי ברצינות". האלבום נוצר גם בהשראת התקופה שבה בילתה בסנט לוסיה, שם האלבום הוקלט בעיקר. "FYS" יצא לאור כסינגל המוביל מהאלבום ב-1 באפריל 2024. "Boy Bye" יצא לאור ב-12 באפריל 2024 כסינגל השני מהאלבום. האלבום Trouble in Paradise באתר ספוטיפיי האלבום Trouble in Paradise באתר אפל מיוזיק Horowitz, Steven J. (5 באוגוסט 2024). "Chlöe Bailey Announces 'Trouble in Paradise' Release Date". Variety. נבדק ב-7 באוגוסט 2024. {{cite web}}: (עזרה) Singh, Surej (6 באוגוסט 2024). "Chlöe Bailey announces release date for sophomore album 'Trouble In Paradise'". NME. נבדק ב-7 באוגוסט 2024. {{cite web}}: (עזרה) Mier, Tomás (5 באוגוסט 2024). "Chlöe Reveals 'Trouble in Paradise' Release Date: 'A Storm Is Coming'". Rolling Stone. נבדק ב-7 באוגוסט 2024. {{cite web}}: (עזרה) Sam (20 באפריל 2024). "Chloe Bailey Announces Sophomore Album Trouble in Paradise at Coachella". That Grape Juice. United States. ארכיון מ-20 באפריל 2024. נבדק ב-20 באפריל 2024. {{cite web}}: (עזרה) @ChloeBailey (5 באוגוסט 2024). "a storm is coming. TROUBLE IN PARADISE 8/9 🌊" (Tweet). נבדק ב-5 באוגוסט 2024 – via Twitter. {{cite web}}: (עזרה) "Chlöe Bailey announces 'Trouble in Paradise' album at Coachella". Revolt. 21 באפריל 2024. {{cite web}}: (עזרה) "Chlöe Reveals Release Date for Sophomore Album 'Trouble in Paradise'". Billboard. 9 באוגוסט 2024. {{cite web}}: (עזרה) "Chloe Bailey Confirms Her Sophomore Album Will Include a New Chloe x Halle Song: 'Just Felt Like Old Times'". People. 21 ביוני 2024. {{cite web}}: (עזרה) Elias, Naomi (21 ביוני 2024). "Chlöe Bailey Stays Unbothered". Nylon. נבדק ב-7 באוגוסט 2024. {{cite web}}: (עזרה) Frazier, Charize. "Chloe Bailey: Mastering Her Career". HelloBeautiful. נבדק ב-8 באוגוסט 2024. {{cite web}}: (עזרה) Mendez, Chris Malone (1 במרץ 2024). "Chlöe Doesn't Care About Your Status On New Single 'FYS'". Forbes. נבדק ב-15 במרץ 2024. {{cite web}}: (עזרה) "Chlöe Bailey Announces New Single 'FYS': Here's When It Arrives". Billboard. 28 בפברואר 2024. {{cite web}}: (עזרה) "Chlöe Bailey Announces 'Boy Bye' Single: Here's When It Arrives". Billboard. 8 באפריל 2024. {{cite web}}: (עזרה)
איסאק צידילקובסקי

איסאק צידילקובסקי (ברוסית: Исаак Михайлович Цидильковский‏; 21 במאי 1923 - 30 באוקטובר 2001) היה פיזיקאי סובייטי-רוסי ממוצא יהודי. הוא היה מומחה בתחום חקר מוליכות למחצה תוך שימוש בשיטות של פיזיקה ניסויית. 'איסאק צידילקובסקי נולד בשנת 1923 בכפר רקיטנויה, מחוז קייב (אז בתחומי ברית המועצות כיום באוקראינה) למשפחה יהודית. לאחר סיום בית ספר, בשנת 1940 צידילקובסקי החל ללמוד הנדסה במכון הפוליטכני בקייב. לאחר פלישת נאצים לברית המועצות הוא התנדב לשורות הצבא האדום. במהלך המלחמה הוא נפצע מספר פעמים וסיים את הלחימה בעיר פראג. על השתתפות בלחימה הוא קיבל מספר עיטורים. בשנת 1946 צידילקובסקי חזר לקייב והחל לימודי פיזיקה באוניברסיטת קייב אותה סיים בתחילת שנות ה-50. בשנת 1953 הוא התחיל לעבוד במכון למחקר במחצ'קלה. בהמלצת אברם יופה הוא עסק בחקר מוליכות למחצה. בשנת 1957 צידילקובסקי עבר למכון חקר פיזיקה של מתכות של אקדמיה למדעים של ברית המועצות. בזמן שהוא עבד במכון הוא השלים לימודי תואר שלישי ופוסט דוקטורט. בשנת 1987 צידילקובסקי התקבל כחבר בהתכתבות לאקדמיה למדעים. בשנת 1994 מעמדו שודרג לחבר בפעול. על פעילותו המדעית לצידילקובסקי הוענק פרס על שם יופה (1978), פרס על שם לומונוסוב (1994) ופרס ברית המועצות בשנת 1982. פעילות של צידילקובסקי התרכזה בתחום חקר מוליכות למחצה. בין היתר הוא גילה באופן ניסויי תופעה שנחזתה באופן תאורטי על ידי ודים גורביץ'. צידילקובסקי כתב מעל ל-100 מאמרים ומספר ספרים. בהדרכתו בוצעו מספר עבודות תואר שלישי ופוסט-דוקטור. הוא היה חבר מערכת של כתבי עת שיצאו לאור ברוסיה/ברית המועצות ומחוץ לגבולותיהם. צידילקובסקי נפטר בשנת 2001 ביקטרינבורג. ביוגרפיה ותיאור הישגיו (ברוסית)
זומזומים

זומזומים (בצרפתית: Les Cotoons) היא סדרת טלוויזיה מונפשת צרפתית-קנדית לילדים שהופקה על ידי חברות האנימציה Film En Stock ו-Zone 3 בהנפשה ממוחשבת. הסדרה שודרה בצרפת ב-France 5 בשנת 2005. בישראל הסדרה שודרה בדיבוב לעברית בשנת 2009 בערוץ לולי. הסדרה בת עונה אחת ו-26 פרקים באורך 7 דקות. הזומזומים הם קבוצה של ארבעה ילדים הלבושים כחיות, בכל פרק שתיים מהם יצאו למקומות שונים בעולם המצולמים בלייב אקשן כדי לגלות תשובה (העלילה של הסדרה דומה לזו של ההופסים). טולי: ילדה לבושה כדבורה. בום: ילד לבוש כאריה. סנרה: ילדה לבושה כזברה. שווייצרי: ילד לבוש כצפרדע. שאר הדמויות הם האנשים שפוגשים הזומזומים. הדיבוב העברי הופק על ידי לי יפה ובוים על ידי אפרת קרצמן.